এ দৃশ্যটি পুরো পার্বত্য জেলার এ সময়ের চিত্রও বটে। কানাপাড়া,ভাংগামুড়া ও ক্যামলং এলাকার কয়েকটি পাহাড়ে গিয়ে জানা গেছে, এবারে জুমক্ষেতে ফলন ভাল হয়েছে, কারণ চলতি মৌসুমে আবহাওয়া ভাল এবং উৎপাদন পরিবেশ ভালই ছিল। চিম্বুক এলাকার ম্রো কৃষক চিমরাই ম্রো এবং খামলিং ম্রো ও লারাই ম্রো জানান, তাদের জুমে এবার ভাল ফসল হয়েছে। ধানের পাশাপাশি ছোটমরিচ,মারফা,মিষ্টি কুমরা,কুমড়া,তিল ও আদার ফলনও ভাল হয়েছে। তবে তিল ও আদা সংগ্রহ করা যাবে আরও কয়েক মাস পর। জেলার সদর,লামা,রুমা,থানচি, রোয়াংছড়ি,আলীকদম ও নাইক্ষ্যংছড়ি উপজেলার দুর্গম এলাকায় এলাকায় পাহাড়গুলোতে একইভাবে জুমচাষ হয়েছে। এসব জুমেও ভাল ফলন হয়েছে ধানসহ রকমারী কৃষিপণ্যের।